Rand bly besluiteloos | Netwerk24
Deur Elvira Wood 23 Mei 2019 08:13
’n Dollar sou jou Donderdagoggend R14,39 kos. Foto: Elvira Wood
Die geldeenheid verhandel al die heel week teen om en by R14,40, ongeag plaaslike én internasionale gebeure.
Dié week is ’n belangrike week vir Suid-Afrika, nie net wat die politiek en die inhuldiging van Ramphosa Saterdag in Pretoria as president betref nie, maar ook die Reserwebank se besluit Donderdag oor rentekoerse en die kredietgradeerder Standard & Poor’s Global Services se besluit Vrydagaand oor die land se kredietgradering.
Internasionaal is daar steeds kommer oor wat die invloed van die handelsoorlog tussen die VSA en China op wêreldmarkte gaan wees.
Tog het die rand, net soos elke dag dié week, nie veel verander nie en het hy vroeg Donderdagoggend teen R14,39 teenoor die dollar verhandel. Die rand het teen R18,19 teenoor die Britse pond en R16,04 teenoor die euro verhandel.
Goud: $1 273,62 per fynons
Platinum: $801 per ons
Olie: $70,40 per vat
Bitcoin: $7 630,02/R117 001
Ethereum: $238,91/R3 700
Meer oor: Cyril Ramaphosa | Rand | Dollar
Cyril: ‘Ek sal álle SA’ners se president wees’